## Ο Λογαριασμός Παροχών σε Χρήμα του πρώην TAYTEKΩ

Ο Λογαριασμός Παροχών σε Χρήμα του πρώην TAYTEKΩ, συστάθηκε με το άρθρο 47 του Ν.4075/2012 με πλήρη λογιστική και οικονομική αυτοτέλεια. Η χορήγηση των παροχών σε χρήμα του Λογαριασμού, διέπονταν από τις διατάξεις των Τομέων των Κλάδων Υγείας που εντάχθηκαν σε αυτόν (ΤΑ-ΠΤΠΓΑΕ, το οποίο αποτελούσε ΝΠΔΔ και σε αυτό ήταν ασφαλισμένοι όλοι σχεδόν οι τραπεζοϋπάλληλοι).

Οι εισφορές ασφαλισμένου και εργοδότη καθορίστηκαν με Υπουργική Απόφαση (Φ21230/26569/2204, ΦΕΚ Β 3572/2012), **σε ποσοστό 2,55%** επί των πάσης φύσεως αποδοχών των ασφαλισμένων, επιμεριζόμενες σε **0,85% που κατέβαλλε ο εργαζόμενος** και **1,70% καταβαλλόμενες από τον εργοδότη**. Σε περίπτωση προστατευόμενου μέλους, τα ποσοστά αυτά προσαυξάνονταν μόνο για τον εργαζόμενο κατά 0,25% (σύζυγο - τέκνα) και 1% για τα λοιπά προστατευόμενα μέλη.

Ο σκοπός του Λογαριασμού ήταν η χορήγηση Παροχών σε Χρήμα στους ασφαλισμένους του Ταμείου και ειδικότερα:

* **Η επιδότηση αδειών ασθένειας**
* **Κατασκηνωτικό Επίδομα**
* **Επίδομα Συμπαράστασης**
* **Έξοδα Κηδείας**

## Νομοθεσία

Με τοάρθρο 53 του Ν.4387/12.5.2016 (Νόμος Κατρούγκαλου), ο Λογαριασμός Παροχών σε Χρήμα του ΤΑΥΤΕΚΩ εντάχθηκε στον ΕΦΚΑ, ενώ με το άρθρο 41, η ασφαλιστική εισφορά για παροχές σε χρήμα καθορίστηκε **σε ποσοστό 0,65%**, όπου το **0,40% καταβάλλει ο εργαζόμενος** και το **0,25% ο εργοδότης**. Εξακολουθούν δε να ισχύουν, **όπως ίσχυαν κατά την έναρξη ισχύος του Ν.4387/2016** με το **άρθρο 32 παρ.1, όλες οι διατάξεις που αφορούν στην υπαγωγή στην ασφάλιση για παροχές ασθένειας σε χρήμα και αυτό μέχρι την έκδοση του Εννιαίου Κανονισμού Ασφάλισης και Παροχών του ΕΦΚΑ, ο οποίος δεν έχει ακόμα εκδοθεί.**

Σε αυτή τη **δυσανάλογη μείωση** των εισφορών, υπέρ του εργοδότη, ο Σύλλογός μας αντέδρασε συντεταγμένα, υποστηρίζοντας τις κινήσεις της ΟΤΟΕ, στην προσπάθεια που έκανε **να μη χαθεί το αποθεματικό του Ταμείου, όσο και οι παροχές του**.

Αμέσως μετά την ψήφιση του Νόμου, με πρωτοβουλία ΟΤΟΕ, έγινε προσπάθεια να δημιουργηθεί Φορέας στον οποίο θα καταβαλλόταν η διαφορά των εισφορών που προέκυπτε από το Νόμο (1,90%), προκειμένου με κάθε τρόπο να κατοχυρωθούν τα ασφαλιστικά μας δικαιώματα και οι παροχές. Προς αυτή την κατεύθυνση λοιπόν, εκπονήθηκε αναλογιστική μελέτη, η οποία μάλιστα **εγκρίθηκε στις 10-10-2017 από την Εθνική Αναλογιστική Αρχή**.

**Τη δημιουργία του παραπάνω Φορέα, είχαν αποδεχτεί αρχικά και οι Τράπεζες, αντιλαμβανόμενες το όφελος για τους εργαζόμενους και τις ίδιες. Όρισαν μάλιστα, από κοινού με την ΟΤΟΕ, Ομάδα Εργασίας, για την επεξεργασία των απαραίτητων νομικών κειμένων για τη δημιουργία ενός νέου Φορέα - Ειδικού Λογαριασμού Παροχών σε Χρήμα που να αφορά στους ασφαλισμένους του πρώην ΤΑΥΤΕΚΩ.**

## Eγκύκλιος 11 του ΕΦΚΑ της 20ης Μαρτίου 2020

Στις 20/3/2020, εκδόθηκε η εγκύκλιος 11 του ΕΦΚΑ, σχετικά με την απεικόνιση στην Αναλυτική Περιοδική Δήλωση (ΑΠΔ) από 1.1.2013 μέχρι σήμερα των ασφαλιστικών εισφορών υπέρ του πρώην ΤΑΥΤΕΚΩ, των μισθωτών που υπάγονται στον e - EΦΚΑ (τ.ΙΚΑ-ΕΤΑΜ), σύμφωνα με την οποία από 1/1/2017 υλοποιείται ο Ν.4387/12.5.2016, όπου **οι εισφορές εργοδότη και εργαζόμενου για παροχές σε χρήμα, ανέρχονται σε 0,65% αντί για 2,55%**. Οι παροχές όμως σε χρήμα, **ΣΥΝΕΧΙΖΟΥΝ ΝΑ ΔΙΕΠΟΝΤΑΙ ΑΠΟ ΤΙΣ ΔΙΑΤΑΞΕΙΣ ΤΩΝ ΚΑΝΟΝΙΣΜΩΝ του τ. ΤΑΥΤΕΚΩ ΜΕΧΡΙ ΤΗΝ ΕΚΔΟΣΗ ΤΟΥ ΕΝΙΑΙΟΥ ΚΑΝΟΝΙΣΜΟΥ ΑΣΦΑΛΙΣΗΣ ΚΑΙ ΠΑΡΟΧΩΝ ΤΟΥ e - ΕΦΚΑ**.